pythainlp/thai-wiki-dataset-v4 huggingface dataset:
สิบพยัคฆ์กวางตุ้ง

สิบพยัคฆ์กวางตุ้ง (, ออกเสียงสำเนียงแต้จิ๋ว: กังตั้งจับโฮ่ว) หรือในบางครั้งเรียกว่า สิบพยัคฆ์เส้าหลิน เป็นชื่อเรียกกลุ่มคนสิบคนในแถบมณฑลกวางตุ้ง ที่เชี่ยวชาญในวิชากังฟูหรือวูซู มีบทบาทในช่วงยุคราชวงศ์ชิง (ค.ศ. 1644–ค.ศ. 1912) ด้วยความที่เป็นผู้ต่อต้านราชวงศ์ชิงที่กดขี่ชาวฮั่นและการรุกรานประเทศจีนของชาวตะวันตกในแบบมวยกังฟูของสำนักเส้าหลิน
เรื่องเล่าขานและในวัฒนธรรมร่วมสมัย.
อย่างไรก็ดี เรื่องราวของสิบพยัคฆ์กวางตุ้งนั้นได้ถูกเล่าขานสืบต่อกันมาและได้มีการแต่งเติมเป็นสีสันต่าง ๆ เข้าไปจนดูเหมือนตำนานหรือนิทานมากกว่าความเป็นจริง ซึ่งในวัฒนธรรมร่วมสมัยได้มีการแต่งเป็นนิยายกำลังภายในและภาพยนตร์หรือซีรีส์ในแนวเดียวกันนี้อย่างมาก อาทิ "Iron Monkey" ในปี ค.ศ. 1977 และปี ค.ศ. 1993 และ "Iron Monkey 2" ในปี ค.ศ. 1996 และซีรีส์ เรื่อง "Heroes Ten Tigers of Canton" (英雄廣東十虎) ของ ATV ในปี ค.ศ. 2007
โดยเฉพาะในส่วนของซู ชาน หรือ ยาจกซู จะมีการนำไปสร้างเป็นภาพยนตร์หรือซีรีส์มากที่สุด ไม่ว่าจะเป็น "Drunken Master" ที่นำแสดงโดย เฉินหลง ในปี ค.ศ. 1978, "King of Beggars" นำแสดงโดย โจว ซิงฉือ ในปี ค.ศ. 1992, "Hero Among Heroes" นำแสดงโดย เจิ้น จื่อตัน ในปี ค.ศ. 1993, ซีรีส์ชุด "Kung fu Beggar" ในปี ค.ศ. 2006 และ "True Legend" นำแสดงโดย จ้าว เหวินจั๋ว ในปี ค.ศ. 2010 เป็นต้น
สไปซ์ (อัลบั้ม)

สไปซ์  เป็นอัลบั้มเปิดตัวของกลุ่มศิลปินอังกฤษ สไปซ์เกิลส์ ออกขายเมื่อวันที่ 4 พฤศจิกายน ค.ศ. 1996 กับสังกัดเวอร์จินเรเคิดส์ อัลบั้มบันทึกเสียงที่โอลิมปิกสตูดิโอในบาร์นส กรุงลอนดอน ระหว่างปี 1996 และ 1996 โดยมีโปรดิวเซอร์คือแมตต์ โรว์, ริชาร์ต สแตนนาร์ด, เอเลียต เคนเนดี และคู่โปรดิวเซอร์แอบโซลูต มีซิงเกิล 5 ซิงเกิลที่ออกคือ "Wannabe", "Say You'll Be There", "2 Become 1", "Who Do You Think You Are" และ "Mama" ซึ่งเพลง "Who Do You Think You Are" และ "Mama" ออกเป็นซิงเกิลหน้าเอคู่ ในสหราชอาณาจักร ไอร์แลนด์และประเทศอื่น ซิงเกิลแรก "Wannabe" ติดอันดับ 1 ใน 31 ประเทศ และซิงเกิลถัดมา "Say You'll Be There" และ "2 Become 1" ติดอันดับ 1 ใน 53 ประเทศ "Who Do You Think You Are" ยังเป็นซิงเกิลอย่างเป็นทางการของคอมมิกรีลีฟในสหราชอาณาจักร ในฐานะซิงเกิลหน้าเอคู่กับ "Mama" ทั้ง 2 เพลงติดชาร์ตท็อป 20 ในหลายประเทศในยุโรป ออสเตรเลียและนิวซีแลนด์ ส่วนชาร์ตเพลงในประเทศบ้านเกิด ทั้ง 4 ซิงเกิลขึ้นอันดับ 1 บนยูเคซิงเกิลส์ชาร์ต และในสหรัฐอเมริกาอัลบั้มมีซิงเกิลท็อป 5 อยู่ 3 ซิงเกิล
อัลบั้ม "สไปซ์" ประสบความสำเร็จด้านยอดขายทั่วโลก อัลบั้มได้รับแผ่นเสียงทองคำขาว 10 แผ่นในสหราชอาณาจักรโดย British Phonographic Industry และในแคนาดาโดย Canadian Recording Industry Association ยังทำให้สไปซ์เกิลส์เป็นศิลปินอังกฤษที่มียอดขายอัลบั้มเร็ซที่สุด หลังจากเดอะบีตเทิลส์ ขายได้ 3 ล้านชุดในสหราชอาณาจักร, ได้ 8 แผ่นเสียงทองคำขาว จาก International Federation of the Phonographic Industry ในงานแจกรางวัลดนตรียุโรปปี 1997 และ 7 แผ่นเสียงทองคำขาวในสหรัฐอเมริกาโดย Recording Industry Association of America อัลบั้มขายได้ 23 ล้านชุดทั่วโลก ถือเป็นอัลบั้มที่มียอดขายมากที่สุดในประวัติศาสตร์โดนตรีโดยกลุ่มศิลปินหญิงล้วน
แอนนา ฟาริส

แอนนา เคย์ ฟาริส (เกิด 29 พฤศจิกายน ค.ศ. 1976) เป็นนักแสดงชาวอเมริกัน ฟาริสปรากฏในภาพยนตร์ซีรีส์เรื่อง "Scary Movie" ในภาพยนตร์เรื่อง "The Hot Chick" (2002), "Lost in Translation" (2003), และ "My Super Ex-Girlfriend" (2006) ในปี 2008 เธอแสดงในเรื่อง "The House Bunny" ที่เธอได้รับการเสนอชื่อเข้าชิงรางวัลเอ็มทีวีมูวี่อวอร์ดส
ผลงานภาพยนตร์หลัง ๆ ของเธออย่างเช่น "Young Americans", "Frequently Asked Questions About Time Travel", "Yogi Bear", และ "Observe and Report" เธอยังพากย์เสียงให้กับภาพยนตร์แอนิเมชันเรื่อง "Cloudy with a Chance of Meatballs" และ ""
ไมเคิล วาร์แทน

ไมเคิล เอส. วาร์แทน  เกิดเมื่อวันที่ 27 พฤศจิกายน ค.ศ. 1968 เป็นนักแสดงชาวฝรั่งเศส-อเมริกัน มีผลงานการแสดงภาพยนตร์และโทรทัศน์ เป็นที่รู้จักในบทไมเคิล วอห์น ในซีรีส์อเมริกันแนวแอ็กชันดราม่าเรื่อง "Alias"
โรเบิร์ต ฌอน ลีโอนาร์ด

โรเบิร์ต ฌอน ลีโอนาร์ด  เกิดเมื่อวันที่ 28 กุมภาพันธ์ ค.ศ. 1969 เป็นนักแสดงชาวอเมริกัน เป็นที่รู้จักจากบทบาท ดร. เจมส์ วิลสันในซีรีส์ทางโทรทัศน์เรื่อง "House" และบทนีล เพอร์รี ในภาพยนตร์ในปี 1989 เรื่อง "Dead Poets Society"
ไทโอ ครูซ

ไทโอ ครูซ  เกิดเมื่อวันที่ 23 เมษายน ค.ศ. 1985 เป็นนักร้อง-นักแต่งเพลงชาวอังกฤษ ในบางครั้งเป็นแร็ปเปอร์และโปรดิวเซอร์เพลง
ในปี ค.ศ. 2008 หลังจากที่ทำงานเขียนและโปรดิวซ์เพลงให้กับศิลปินอื่นอย่าง บริตนีย์ สเปียร์ส, จัสติน ทิมเบอร์เลก และพุสซีแคตดอลส์ เขาก็ได้ออกอัลบั้มเปิดตัวชุดแรกที่ชื่อ "Departure" ที่เขาได้โปรดิวซ์และเรียบเรียงขึ้นเอง ประสบความสำเร็จในสหราชอาณาจักรและได้รับการเสนอชื่อเข้าชิงรางวัลบริตอวอร์ดสและรางวัลโมโบ ในเดือนตุลาคม 2009 เขาออกอัลบั้มถัดมาชุด "Rokstarr" ในสหราชอาณาจักร มีซิงเกิลอันดับ 1 ทั้งในสหราชอาณาจักรและสหรัฐอเมริกาอย่าง "Break Your Heart" ในระหว่างการทำงานอัลบั้มและในปัจจุบันเขาทำงานผลิตดนตรีให้กับ เชอรีล โคล, แคชชา, อเล็กซานดรา เบิร์ก, แบรนดี นอร์วูดและ ซูกาเบบส์
ยุทธพิชัย ชาญเลขา

ยุทธพิชัย ชาญเลขา ชื่อเล่น โดโด้ เกิดเมื่อวันที่ 16 พฤศจิกายน พ.ศ. 2511 เป็นนักแสดง นักร้อง นักกีฬาเทควันโด และนักการเมืองชาวไทย
ประวัติ.
ยุทธพิชัย จบมัธยมศึกษาจากโรงเรียนบดินทรเดชา (สิงห์ สิงหเสนี) จบการศึกษาระดับปริญญาตรีจากคณะครุศาสตร์ จุฬาลงกรณ์มหาวิทยาลัย ปริญญาโท สาขาการจัดการกีฬา มหาวิทยาลัยราชภัฏจันทรเกษม เข้าสู่วงการบันเทิงโดยการเป็นตัวประกอบและนายแบบ เริ่มเป็นที่รู้จักจากงานแสดงโฆษณาเนสกาแฟ ต่อมามีผลงานการแสดงภาพยนตร์และละคร โดยมักจะรับบทนำและบทร้าย นอกจากนั้นยังเคยออกผลงานอัลบั้มเพลงชุด "นายตัวดี" สังกัดแกรมมี่ 
ด้านชีวิตส่วนตัว เคยสมรสกับจริญญา หาญณรงค์ อดีตรองนางสาวไทยปี 2532 มีบุตรด้วยกัน 3 คน แต่ต่อมามีคดีฟ้องร้องข้อหาทำร้ายร่างกายและทำให้เสียทรัพย์ต่อนางจริญญา 
ยุทธพิชัยยังเป็นที่รู้จักดีจากการเป็นนักเทควันโดที่มีชื่อเสียง มีโรงเรียนสอนเทควันโดของตนเอง ชื่อเล่น "โดโด้" มาจากการเล่นเทควันโดจนเรียกติดปากมาตั้งแต่สมัยเรียนมหาวิทยาลัย เดิมชื่อเล่นว่า เอ๋ มีน้องสาวคือ แอม วรรณเลขา หรือ ณัฎฐา ชาญเลขา
ในปี พ.ศ. 2565 โดโด้ลงสมัครรับเลือกตั้งสมาชิกสภากรุงเทพมหานคร เขตวัฒนา ในนามกลุ่มรักษ์กรุงเทพของ พล.ต.อ.อัศวิน ขวัญเมือง แต่ไม่ได้รับเลือกตั้ง โดยได้คะแนนเป็นลำดับที่ 5
คณะนิติศาสตร์ มหาวิทยาลัยอุบลราชธานี

คณะนิติศาสตร์ มหาวิทยาลัยอุบลราชธานี เป็นคณะที่เปิดสอนทางด้านวิชาการทางกฎหมายแห่งแรกของภูมิภาคตะวันออกเฉียงเหนือ โดยจัดการศึกษาในระดับปริญญานิติศาสตรบัณฑิต และจัดตั้งขึ้นเพื่อให้ประชาชนในเขตภาคตะวันออกเฉียงเหนือได้มีโอกาสในการศึกษาทางด้านกฎหมายได้อย่างรอบด้านและหลักสูตรได้รับการรับรองเรียบร้อยแล้วจากเนติบัณฑิตยสภา และสภาทนายความ
ประวัติ.
ปีการศึกษา 2547 มหาวิทยาลัยอุบลราชธานี ได้เปิดสอนสาขานิติศาสตร์ขึ้นภายใต้การดำเนินงานของโครงการจัดตั้งคณะนิติศาสตร์ โดยเริ่มเปิดภาคการศึกษาครั้งแรกในวันที่ 31 พฤษภาคม 2547 (ซึ่งต่อมาได้กำหนดให้เป็นวันสถาปนาคณะนิติศาสตร์) ต่อมาได้เปิดสอนสาขารัฐศาสตร์เพิ่มขึ้นด้วยจึงเปลี่ยนชื่อเป็นโครงการจัดตั้งคณะนิติศาสตร์และรัฐศาสตร์ และได้รับอนุมัติจากสภามหาวิทยาลัยอุบลราชธานี ให้จัดตั้งเป็นคณะนิติศาสตร์และรัฐศาสตร์ เมื่อวันที่ 17 พฤศจิกายน 2548
ปีการศึกษา 2549 สาขารัฐศาสตร์และรัฐประศาสนศาสตร์ ได้แยกออกไปจัดตั้งเป็นคณะรัฐศาสตร์ คณะจึงได้ใช้ชื่อเป็นคณะนิติศาสตร์ ดังเช่นเป็นอยู่ในปัจจุบัน
ปัจจุบันนี้คณะนิติศาสตร์ มหาวิทยาลัยอุบลราชธานี แบ่งส่วนงานภายในคณะเป็น 3 ส่วน คือ
(1) สำนักงานเลขานุการคณะ
(2) สาขาวิชานิติศาสตร์
(3) ศูนย์เผยแพร่และช่วยเหลือประชาชนทางกฎหมาย
โดยในสาขาวิชานิติศาสตร์ได้แบ่งเป็นหมวดวิชาการศึกษาออกเป็น 4 หมวดวิชา ดังต่อไปนี้
ทำเนียบคณบดีคณะนิติศาสตร์.
รายนามคณบดีคณะนิติศาสตร์ มหาวิทยาลัยอุบลราชธานี มีดังนี้
นางงามจักรวาล 2011

นางงามจักรวาล 2011  เป็นการจัดการประกวดนางงามจักรวาลครั้งที่ 60 จัดขึ้นในวันที่ 13 กันยายน พ.ศ. 2554 (ตามเวลาในประเทศไทย) ณ เครดิคาร์ด ฮอลล์ เซาเปาลู ประเทศบราซิล มีผู้เข้าประกวด 89 ประเทศ โดย ฆิเมนา นาบาร์เรเต นางงามจักรวาล 2010 จากประเทศเม็กซิโก มอบมงกุฎให้แก่ ไลลา ลอปึช จากประเทศแองโกลา ครองตำแหน่งนางงามจักรวาล 2011 โดยเป็นนางงามจักรวาลคนแรกจากแองโกลา และคนที่สี่จากทวีปแอฟริกาที่ได้รับตำแหน่งนางงามจักรวาล หลังจากแอฟริกาใต้ในปี ค.ศ. 1978 นามิเบียในปี ค.ศ. 1992 และบอตสวานาในปี ค.ศ. 1999
ผลการประกวด.
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
ผู้เข้าประกวด 89 คน ต่อไปนี้
สถานีโทรทัศน์ทาจิกิสถาน

สถานีโทรทัศน์ทาจิกิสถาน (Телевизиони Тоҷикистон, เดิมรู้จักกันในชื่อ Шабакаи Якум; Shabakai Yakum) เป็นสถานีโทรทัศน์ประจำชาติของประเทศทาจิกิสถานในทวีปเอเชียกลาง สถานีโทรทัศน์ทาจิกิสถานมีสำนักงานใหญ่อยู่ในเมืองดูชานเบ เริ่มออกอากาศเมื่อวันที่ 3 ตุลาคม พ.ศ. 2502
ประวัติ.
สถานีโทรทัศน์ทาจิกิสถานก่อตัวขึ้นในปี พ.ศ. 2502 รายการแรกที่ออกอากาศทางสถานีออกอากาศในวันที่ 3 ตุลาคม พ.ศ. 2502 รายการแรกประกอบด้วยรายการข่าวสองภาษา (ทาจิกิสถาน/รัสเซีย) ตามด้วยภาพยนตร์:Light in the Mountains ผู้ประกาศคนแรกโดย Rafuat Abdusalomov
เริ่มออกอากาศ 24 ชั่วโมงในปี พ.ศ. 2555 ตารางเวลาออกอากาศของช่องส่วนใหญ่ประกอบด้วยเนื้อหารายการท้องถิ่น และภายนอก (โดยเฉพาะภาพยนตร์ต่างประเทศ) ออกอากาศเป็นภาษาทาจิก
ในเดือนมิถุนายน 2559 มีการใช้ชื่อปัจจุบันของช่อง ในนาม Tojikiston
ออกอากาศ.
กระจายเสียงและแพร่ภาพ ดำเนินการทั่วอาณาเขตของทาจิกิสถานในคลื่นเมตร ในประเทศอื่น ๆ ช่องโทรทัศน์สามารถรับชมได้ผ่านเคเบิลทีวีและอินเทอร์เน็ต ช่องนี้โดยรัฐบาลแห่งสาธารณรัฐทาจิกิสถาน และหน่วยงานของรัฐบาล ในนาม "สถานีโทรทัศน์โทรทัศน์ทาจิกิสถาน"
พีทีวี นิวส์

พีทีวี นิวส์ PTV News (ชื่อเดิมคือ PTV World) เป็นสถานีข่าวตลอด 24 ชั่วโมง จากประเทศปากีสถาน เป็นข่าวภาคภาษาอังกฤษและภาษาอุรดูโดยเฉพาะกลุ่มชาวปากีสถาน จะมีรายการข่าวภาคภาษาอังกฤษ อากรับ/Sindhi/Gujrati/Pashto/Kashmiri
ตั้งแต่เป็นปี พ.ศ. 2549 PTV News รู้จักกันในชื่อ PTV World News
ตรันซ์ตูจุฮ์

<ns>0</ns>
 <revision>
 <parentid>11331275</parentid>
 <timestamp>2024-11-05T20:02:34Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-id| → {{langx|id|</comment>
 <origin>11872571</origin>
 <model>wikitext</model>
 <format>text/x-wiki</format>
ตรันซ์ตูจุฮ์ ({{langx|id|Trans7}}) หรือเดิมรู้จักกันในชื่อ ช่อง7 อินโดนีเซีย (TV7) เป็นสถานีโทรทัศน์เชิงพาณิชย์ สถานีประจำการที่ใจกลางเมืองกรุงจาการ์ตา ได้ร่วมกับ กรามีเดียกรูป (Gramedia Group) และ ตรันซ์ เตเฟ (Trans TV) ออกอากาศครั้งแรกเมื่อวันที่ 15 ธันวามคม พ.ศ. 2544 ในวันที่ 15 ธันวาคม พ.ศ. 2549 ได้เปลี่ยนช่องอย่างเป็นการคือ ตรันซ์ตูจุฮ์ (Trans 7) จากเดิมคือช่อง 7 สาเหตุมาจาก ได้โอนกิจการกึ่งหนึ่งจากตรันซ์ คอร์ป (Trans Corp) โดยเฉพาะเจ้าของบริษัทคือ ตรันซ์ เตเฟ (Trans TV) โดยมีคำขวัญที่ว่า Semakin Beragam Semakin Menarik" ("หลากหลาย เพิ่มพูน หลายหลายความสนใจ")
ในปี พ.ศ. 2546 ทางสถานีได้ถ่ายทอดข่าวจากสถานีโทรทัศน์อัลญะซีเราะฮ์ ในระหว่างการโจมตีในอิรัก
ประวัติ.
Trans7 ก่อตั้งขึ้นในฐานะเป็น TV7 โดยได้รับใบอนุญาตจากกรมการค้าและอุตสาหกรรมในจาการ์ตาส่วนกลาง หมายเลข 809 / BH.09.05 / III / 2000 โดยมี คอมปาส กรามีเดีย (Kompas Gramedia) เป็นเจ้าของหุ้น 88% เมื่อวันที่ 23 พฤศจิกายน 2544 TV7 ถูกตีพิมพ์ในราชกิจจานุเบกษาฉบับที่ 8687 เป็นของ PT Duta Visual Nusantara Tivi Tujuh โดยสัญลักษณ์คือตัวอักษร "JO" ซึ่งย่อมาจาก Jakob Oetama เจ้าของ Kompas Gramedia โลโกยังมีพื้นฐานมาจากโลโก Circle 7 ที่ บริษัท American Broadcasting ใช้สำหรับสถานี O&O ในอเมริกาเหนือ
เมื่อวันที่ 4 สิงหาคม 2549 CT Corp ทางบริษัท Trans Corp ได้รับอนุญาตให้ซื้อหุ้น PT Duta Visual Nusantara Tivi Tujuh 49% พร้อมกับการเปิดตัวอีกครั้งในวันที่ 15 ธันวาคม 2549 วันนี้ถูกกำหนดให้เป็นวันก่อตั้งสถานีโทรทัศน์ตรันซ์ตูจุฮ์ ปัจจุบันกรรมการผู้จัดการของตรันซ์ตูจุฮ์ คือ Atiek Nur Wahyuni เมื่อสถานีนั้นมีชื่อว่า TV7 มีสำนักงานใหญ่ตั้งอยู่ที่ Wisma Dharmala Sakti Floor 21 Jend Sudirman Street Lot 32 จาการ์ตา 10220 นับตั้งแต่การซื้อกิจการอย่างเป็นทางการของ TV7 โดย Trans Corp, TV7 เริ่มทำการแบ่งพื้นที่สำนักงานกับ Trans TV
ประเภทรายการ.
รายการที่ที่ออกอากาศส่วนใหญ่จะเป็นรายการ บันเทิง และ การเรียนรู้ นอกจากนั้นแล้วจมีการถ่ายสอดการแข่งขันกีฬาพุตบอลกัลโช่ ซิเรีย อา (อิตาลี)
กลุ่มอาการหายใจเร็วกว่าปกติ

กลุ่มอาการหายใจเร็วกว่าปกติ  คือความผิดปกติในระบบทางเดินหายใจ ที่มีพื้นฐานมาจากความผิดปกติทางกายภาพหรือทางจิตวิทยา มีความเกี่ยวข้องกับการหายใจลึกและถี่เกินไป (หายใจเร็วกว่าปกติ) กลุ่มอาการหายใจเร็วกว่าปกติอาจแสดงในลักษณะอาการปวดหน้าอก รู้สึกชาที่ปลายนิ้วหรือริมฝีปาก และอาจเกิดอาการร่วมกับอาการกลัว (Panic attack)
ผู้ที่มีการป่วยมักจะรู้สึกเหมือนตัวเองได้รับอากาศไม่เพียงพอ แต่ในความเป็นจริงแล้ว พวกเขามีปริมาณออกซิเจนในเลือดแดงระดับปกติ และมีคาร์บอนไดออกไซด์น้อยเกินไป ทั้งนี้แม้ในเลือดจะมีระดับออกซิเจนปกติ แต่การที่มีคาร์บอนไดออกไซด์น้อยจะทำให้กลไกการนำออกซิเจนไปเลี้ยงเนื้อเยื่อนั้นทำงานได้แย่ลง ซึ่งเป็นผลจากการเกิดหลอดเลือดหดตัวที่เป็นผลจากระดับคาร์บอนไดออกไซด์ที่ต่ำ และการยับยั้งปฏิกิริยาของโบหร์
สาเหตุ.
กลุ่มอาการหายใจเร็วกว่าปกติเกิดจากปัจจัยทางจิตใจและผลที่เกิดตามมา โดยไม่มีสาเหตุทางกาย ทั้งนี้กลุ่มอาการนี้ไม่ใช่สาเหตุเดียวของอาการหายใจเร็วกว่าปกติ ซึ่งสาเหตุอื่นๆ ของอาการที่คล้ายคลึงกันนี้มีหลายอย่าง เช่น การติดเชื้อ การเสียเลือด โรคหัวใจ เคมีในเลือดผิดปกติ เลือดไปเลี้ยงสมองไม่พอ และระบบประสาทมีความไวเกินปกติ เป็นต้น
ผู้ป่วยโรคแพนิกและโรคกลัวที่ชุมชนจำนวนมากจะมีอาการของกลุ่มอาการหายใจเร็วกว่าปกติ แต่ผู้ป่วยกลุ่มอาการหายใจเร็วกว่าปกติส่วนใหญ่ไม่มีโรคเหล่านี้
ฟ้อง ไซหยก

ฟ้อง ไซหยก  หรือ ปึง ซีเง็ก (ตามสำเนียงแต้จิ๋ว) หรือ ฟาง ซื่อยวี่ (ตามสำเนียงจีนกลาง) เป็นวีรบุรุษมวยกังฟูอีกคนหนึ่งที่ระบือชื่อของจีน เป็นตำนานเล่าขานจวบจนปัจจุบันเช่นเดียวกับ หง ซีกวาน (洪熙官) หรือ อั้ง อีกัว และ โอว ฮู้ยเคียง ผู้เป็นศิษย์ร่วมสำนักเส้าหลิน หากแต่เรื่องราวของฟ้อง ไซหยก นั้นเชื่อว่าเป็นเพียงเรื่องแต่ง
ซึ่งทั้ง ฟ้อง ไซหยก, หง ซีกวาน และ โอว ฮุ้ยเคียง นั้น บางครั้งจะถูกเรียกว่า 3 พยัคฆ์เส้าหลิน เช่นเดียวกับ 10 พยัคฆ์เส้าหลิน (廣東十虎)
ซึ่งเรื่องราวทั้ง 3 คนนี้นั้นปรากฏในนิยายกำลังภายใน เรื่อง "เฉียนหลงประพาสกังหนำ" ซึ่งเป็นเรื่องราวของฮ่องเต้เฉียนหลงเมื่อครั้งประพาสภาคใต้ของจีน พร้อมกับได้กำจัดผู้ต่อต้านชาวฮั่นไปทั้งหมด ด้วยการส่งยอดฝีมือจากบู๊ตึ้งและง้อไบ๊ให้มาร่วมกำจัดศิษย์ของสำนักเส้าหลิน
ประวัติของ ฟ้อง ไซหยก ตามที่ปรากฏ เกิดที่มณฑลกวางตุ้ง เป็นบุตรชายของ ฟ้อง ตั๊ก (方德) คณบดีที่ร่ำรวย ส่วนมารดานั้นคือ เหมียว ชุ่ยฮัว เป็นบุตรสาวของจอมยุทธที่มีชื่อ ฟ้อง ไซหยกมีสายเลือดของชาวยุทธมาแต่กำเนิด และฝึกวิทยายุทธมาตั้งแต่อายุ 3 ขวบ เมื่ออายุได้ 14 ได้ประลองฝีมือเอาชนะศิษย์อันธพาลของสำนักบู๊ตึ้งได้ และสร้างวีรกรรมไว้มากมาย รวมถึงการต่อต้านราชวงศ์ชิงด้วย บางเรื่องเล่าว่า ฟ้อง ไซหยกได้เข้าร่วมกับสมาคมดอกไม้แดงด้วย จนในที่สุดทางราชสำนักชิงต้องส่งมือสังหารมาสังหาร ซึ่งกล่าวกันว่า คือ แม่ชีอู่เหมย ระหว่างเผาวัดเส้าหลิน จนถึงแก่ความตายด้วยวัยเพียง 24 ปี
เรื่องราวฟ้อง ไซหยก นั้น เชื่อกันว่าไม่มีตัวตนจริง เป็นเพียงบุคคลในอุดมคติเช่นเดียวกับ หง ซีกวาน ซึ่งเป็นตำนานร่วมกัน แต่อย่างไรก็ดี เพลงหมัดมวยในแบบของฟ้อง ไซหยก นั้น คือ มวยสกุลหง และมวยหย่งซุน ก็กลายเป็นมรดกตกทอดมายังผู้ฝึกกังฟูในยุคถัดมา เช่น หวง เฟย์หง และ หยิบ หมั่น ซึ่งเป็นบุคคลที่มีตัวตนจริง
โดยภาพยนตร์ที่เกี่ยวกับฟ้อง ไซหยก เรื่องแรกนั้น คือ "Fong Sze Yu's Battle in the Boxing Ring" ตั้งแต่ปี ค.ศ. 1928 ส่วนในยุคปัจจุบันได้แก่ "ฟงไสหยก สู้บนหัวคน" ในปี ค.ศ. 1993 นำแสดงโดย หลี่ เหลียนเจี๋ย และเจ้า เหวินจั๋ว และในแบบซีรีส์ นำแสดงโดย จาง เว่ย์เจี้ยน
เอ็กซ์โป 2010

งานเอ็กซ์โป 2010 หรือชื่อทางการ เอ็กซ์โป 2010 เซี่ยงไฮ้ ประเทศจีน  เป็นการแสดงนิทรรศการนานาชาติ (เวิลด์แฟร์) ที่จัดขึ้นระหว่างวันที่ 1 พฤษภาคม ถึง 31 ตุลาคม พ.ศ. 2553 (183 วัน) ที่นครเซี่ยงไฮ้, ประเทศจีน
งานเซียงไฮ้เอ็กซ์โปเป็นงานจัดแสดงที่ใหญ่ที่สุดในโลก โดยกินพื้นที่ 5.28 ตารางกิโลเมตร
ประวัติ.
The World Exposition หรือ World Expo เป็นงานมหกรรมโลก ซึ่งเป็นงานแสดงถึงความสามารถและแสดงศักยภาพของการจัดงานการแสดงเอกลักษณของความสามารถของชาติตนเอง โดยจัดต่อเนื่องและหมุนเวียนประเทศเจ้าภาพภายในภาคีสมาชิก ภายใต้ลิขสิทธิ์การจัดงานซึ่งดูแลโดยสำนักงานมหกรรมโลก หรือ BIE ที่มีฐานะเป็นองค์กรระหว่างประเทศ โดยหน้าที่บริหารจัดการให้เกิดงานมหกรรมโลก โดยประเทศไทยได้เข้าร่วมงานมาตั้งแต่ปี พ.ศ. 2405 ก่อนจะเข้าเป็นภาคีสมาชิก BIE ในปี พ.ศ. 2536
นกปรอดหัวโขน

นกปรอดหัวโขน หรือ นกปรอดหัวจุก หรือที่นิยมเรียกกันว่า นกกรงหัวจุก (อังกฤษ: Red-whiskered bulbul; พายัพ: นกปิ๊ดจะลิว; ชื่อวิทยาศาสตร์: "Pycnonotus jocosus") เป็นนกที่อยู่ในวงศ์นกปรอด (Pycnonotidae) ซึ่งอยู่ด้วยกันทั้งหมด 109 ชนิด สำหรับในประเทศไทยพบได้ 36 ชนิด
นกปรอดหัวโขนเป็นนกขนาดเล็ก ขนาดโตเต็มที่ประมาณ 20 เซนติเมตร ที่มีสีสันสวยงามและเสียงร้องไพเราะ ที่แก้มและคอจนถึงหน้าอกจะมีสีขาวและมีสีแดงเป็นเส้นอยู่ข้างหูลงมาถึงหน้าอกเหมือนเป็นเส้นแบ่งขนสีขาวกับสีดำที่มีอยู่ทั่วทั้งตัวขนส่วนหัวจะร่วมกัน เป็นเหมือนหน่อตั้งอยู่บนหัวสูงขึ้นไปเหมือนหัวโขน อันเป็นที่มาของชื่อ ใต้ท้องมีขนสีขาว พบกระจายอยู่ทั่วไปในภูมิภาคเอเชียใต้, เอเชียตะวันออกเฉียงใต้ จนถึงเอเชียตะวันออก
พบได้ในสภาพแวดล้อมที่หลากหลาย ตั้งแต่ยอดเขาสูง ป่าที่ราบต่ำ จนถึงทุ่งหญ้า ชายป่า และเขตที่ใกล้กับชุมนุมมนุษย์ 
มีชนิดย่อยทั้งหมด 9 ชนิด ดังนี้
นกปรอดหัวโขน เป็นที่นิยมในแง่ที่เป็นสัตว์เลี้ยง ที่เลี้ยงเพื่อฟังเสียงร้องอันไพเราะ และเพื่อการแข่งขันเสียงร้อง เช่นเดียวกับนกเขาชวา ("Geopelia striata") โดยเฉพาะอย่างยิ่งในจังหวัดภาคใต้ของประเทศไทย โดยเฉพาะสามจังหวัดชายแดนภาคใต้ที่ติดกับมาเลเซีย คือ นราธิวาส, ปัตตานี, ยะลา ซึ่งการเลี้ยงนกชนิดนี้เป็นเหมือนหนึ่งในวัฒนธรรมและวิถีการดำรงชีวิตของผู้คนที่นั่น นกปรอดหัวโขนหากได้รับการเลี้ยงดูอย่างถูกต้อง สามารถมีอายุยืนนานได้ถึง 11 ปี และนกตัวใดที่มีเสียงร้องไพเราะและได้รับรางวัลชนะเลิศจากการประกวดแข่งขัน อาจมีสนนราคาถึงหลักล้านบาท
ปัจจุบัน นกปรอดหัวโขน เป็นสัตว์ที่มีรายชื่ออยู่ในพระราชบัญญัติสงวนและคุ้มครองสัตว์ป่า พุทธศักราช 2535 เป็นสัตว์ป่าคุ้มครอง แต่มีความพยายามของผู้ที่นิยมเลี้ยงผลักดันให้เป็นสัตว์ที่เลี้ยงได้อย่างถูกต้องตามกฎหมาย ซึ่งประเด็นนี้มีทั้งผู้ที่เห็นและคัดค้านเนื่องจากจนถึงปัจจุบันนกปรอดหัวโขนที่เลี้ยงไว้เกือบทั้งหมดมาจากการจับจากธรรมชาติทั้งสิ้น ไม่ได้มาจากการเพาะเลี้ยงอย่างที่อ้างกัน ซึ่งการจับนกจากธรรมชาติเป็นสาเหตุหนึ่งที่ทำให้นกชนิดนี้สูญพันธุ์ไปจากธรรมชาติในภาคใต้ของประเทศไทย
แมรี่ อึ้งรังษี

ประวัติ.
แมรี่ อึ้งรังษี (เกิด 21 พฤษภาคม พ.ศ. 2518) มีชื่อเกิดว่า แมรี่ เจน โจนส์ (ภาษาอังกฤษ: Mary Jane Jones) เป็นนักร้องแจ๊สและป๊อปชาวอเมริกัน มีประสบการณ์การแสดงคอนเสิร์ตมากกว่า 300 ครั้งทั่วสหรัฐอเมริกา ญี่ปุ่น ไทย และเกาหลีใต้ รวมทั้งการแสดงกับวงออร์เคสตร้าชั้นนำเช่น Charleston Symphony Orchestra, Seoul Philharmonic Orchestra, Bangkok Symphony Orchestra, Thailand Philharmonic Orchestra, International Orchestra of Italy ฯลฯ และกับ วงแจ๊สชั้นนำของอเมริกาอีกมากมาย
ในสหรัฐฯ แมรี่เคยเป็นนักร้องของวง Extempo ที่ได้รับรางวัล CARAs (Contemporary A Cappella Recording Awards) และยังได้รับการเสนอชื่อเข้าชิงรางวัลนักร้องหญิงแห่งปี ก่อนหน้านั้น แมรี่ทำงานเป็นนักร้องในห้องอัดเสียงและนักแสดงทางโทรทัศน์ (TV actress) ซึ่งเธอได้สร้างผลงานระดับมืออาชีพไว้มากมาย และได้รับความนิยมอย่างสูงในโซล ประเทศเกาหลีใต้ ที่ซึ่งเธอใช้ชีวิตอยู่ 13 ปี
แมรี่ (ซึ่งพูดภาษาไทยได้คล่องแคล่ว) ได้สร้างผลงานเพลงไทยไว้หนึ่งอัลบั้ม โดยได้นำเพลงรักของบอย โกสิยพงษ์มาขับร้อง ร่วมกับวงออร์เคสตร้า International Orchestra of Italy ล่าสุดผลงานของเธอได้ถูกเลือกเป็นเพลงเอกของภาพยนตร์เรื่อง “ความสุขของกะทิ”
หง ซีกวาน

หง ซีกวาน (พินอิน: Hóng Xīguān) หรือ ห่ง เฮ้ย์กุ๊น (กวางตุ้ง: Hung4 Hei1-gun1) วีรบุรุษมวยกังฟูผู้คิดค้นเพลงมวยสกุลหง หรือ หงเฉวียน (洪拳) และเป็นตำนานร่วมกับ ฟ่ง ไสหยก หรือ ปึง ซีเง็ก และ โอว ฮู้ยเคียง 
ซึ่งทั้ง 3 ได้รับการขนามนามว่าเป็น 3 พยัคฆ์เส้าหลิน เช่นเดียวกับ 10 พยัคฆ์เส้าเหลิน (廣東十虎) นักสู้กังฟูอีกกลุ่มในเวลาต่อมา
หง ซีกวาน เกิดที่มณฑลกวางตุ้ง จังหวัดแต้จิ๋ว เดิมมีชื่อว่า จิว (ไม่ปรากฏแซ่) อาชีพเดิมเคยเป็นคนขายใบชา ก่อนที่จะฝึกกังฟูกับวัดเส้าหลินกับหลวงจีนจื้อส้าน ร่วมกับ ฟ่ง ไสหยก และ โอว ฮู้ยเคียง โดยที่ หง ซีกวาน เป็นแกนนำกลุ่มด้วยความที่เป็นคนอาวุโสและอุปนิสัยเยือกเย็นที่สุด เพื่อเข้าร่วมกับพรรคดอกไม้แดงทำการต่อต้านแมนจูที่กดขี่ชาวฮั่นโดยราชวงศ์ชิง
ซึ่งเรื่องราวของ 3 นั้นได้ถูกกล่าวถึงไว้ในนิยายกำลังภายในเรื่อง "เฉียนหลงประพาสกังหนำ" อันเป็นเรื่องราวของฮ่องเต้เฉียนหลงเมื่อครั้งเสด็จประพาสภาคใต้ของจีน พร้อมกับทรงส่งยอดฝีมือจากสำนักต่าง ๆ เช่น บู๊ตึ้งและง้อไบ๊ เพื่อกำจัดคนจากสำนักเส้าหลินที่ต่อต้านแมนจู ซึ่ง ฟ่ง ไสหยก เป็นคนแรกที่เสียชีวิต ก่อนจะตามด้วย โอว ฮู้ยเคียง ส่วน หง ซีกวาน นั้นเป็นบุคคลสุดท้ายที่มีชีวิตอยู่ 
ในวัฒนธรรมร่วมสมัยบางอย่าง เช่น นวนิยาย หรือภาพยนตร์และซีรีส์ ได้กำหนดให้ หง ซีกวาน เป็นตัวเอกในบรรดาคนทั้ง 3 และในบางเรื่องก็ให้ หง ซีกวานถูกฆ่าตายในที่สุด แต่ในบางเรื่อง หง ซีกวาน ก็มิได้ตาย และในบางตำนานก็เชื่อว่า หง ซีกวานมีชีวิตยืนยาวนานถึง 182 ปี
อย่างไรก็ดี เมื่อเทียบกับ ฟ่ง ไสหยก แล้ว หง ซีกวาน ถือว่าเป็นบุคคลที่มีความเป็นไปได้มากว่าที่จะมีตัวตนจริงมากกว่า แต่บางส่วนก็ถิอว่า หง ซีกวาน เป็นเพียงบุคคลในอุดมคติ โดยเป็นบุคคลในบุคลาธิษฐานที่แต่งขึ้นมาเพื่อเสริมวีรกรรมของ หง ซิ่วฉวน (洪秀全) ผู้นำกบฏไท่ผิง ที่มีตัวตนจริงมากกว่า
ทะเลสาบคานาส

ทะเลสาบคานาส  หรือ คานาซือ  หรือ ฮานาซือ (哈纳斯) ในภาษาจีน เป็นทะเลสาบน้ำจืดที่อยู่ท่ามกลางวงโอบล้อมของเทือกเขาอัลไต มีพื้นที่กว่า 2,000 ตารางกิโลเมตร โดยอยู่บริเวณตอนเหนือสุดของเขตปกครองตนเองซินเจียงอุยกูร์ อยู่ระหว่างพรมแดนจีนกับคาซัคสถาน โดยคำว่า "คานาส" เป็นภาษามองโกล แปลว่า "ทะเลสาบท่ามกลางขุนเขา"
ทะเลสาบคานาสเป็นทะเลสาบทรงรีอยู่เหนือระดับน้ำทะเลถึง 1,370 เมตร มีโค้งใหญ่ ๆ รวม 6 แห่ง ยาวรวมทั้งสิ้น 24 กิโลเมตร นอกจากนี้แล้ว ทะเลสาบคานาสยังถือว่าเป็นทะเลสาบน้ำจืดที่มีความลึกที่สุดในโลกอีกด้วย โดยจุดที่ลึกที่สุดนั้นอยู่บริเวณโค้งที่ 2 มีความลึกราว 188 เมตร หรือเทียบเท่ากับตึกราว 60 ชั้น
ทะเลสาบแห่งนี้ มีฉายาว่า "ทะเลสาบเปลี่ยนสี" ด้วยเหตุที่เมื่อสภาพอากาศเปลี่ยนแปลง สีของน้ำในทะเลสาบก็จะเปลี่ยนตาม กล่าวคือ ในวันท้องฟ้าสดใสน้ำในทะเลสาบแห่งนี้จะเป็นสีเขียวครามเข้ม ในวันครึ้มฟ้าครึ้มฝน น้ำในทะเลสาบจะเปลี่ยนเป็นสีเขียวเทา และในช่วงฤดูร้อนที่อุณหภูมิเพิ่มขึ้นสูงน้ำในทะเลสาบก็จะสะท้อนออกมาเป็นสีเขียวครามขุ่น 
นอกจากนี้แล้ว รอบ ๆ ทะเลสาบคานาสยังได้ขึ้นทะเบียนเป็นเขตอนุรักษ์ธรรมชาติ ด้วยมีความหลากหลายของพันธุ์พืชและพันธุ์สัตว์มากมาย มีสัตว์หายากหลายชนิดที่อาศัยอยู่บริเวณนี้ เช่น หมีสีน้ำตาล ("Ursus arctos"), แมวป่าลิงซ์ยูเรเซีย ("Lynx lynx"), เสือดาวหิมะ ("Uncia uncia") เป็นต้น
ทะเลสาบคานาสยังเป็นสถานที่ ๆ มีตำนานเล่าขานเกี่ยวกับสัตว์ประหลาดที่อาศัยอยู่ในห้วงลึกสุดของทะเลสาบเช่นเดียวกับ สัตว์ประหลาดล็อกเนสส์ ของทะเลสาบเนสส์ ในสก็อตแลนด์อีกด้วย โดยเป็นความเชื่อของชาวถูหว่าซึ่งเป็นชนพื้นเมืองที่นั่น ที่เชื่อว่า สัตว์ประหลาดตัวนี้ คือ ปลาไทเมน ("Hucho taimen") ปลาจำพวกแซลมอนขนาดใหญ่ ที่มีสีแดงก่ำ แต่ก็เชื่อว่าสัตว์ประหลาดแห่งทะเลสาบนี้ได้ลากเอาสัตว์เลี้ยงจำพวก วัว ควาย แพะ แกะและม้า ของชาวบ้านลงไปกินในน้ำด้วย ด้วยการสำรวจของนักสำรวจกลุ่มหนึ่งในช่วงทศวรรษที่ 80 พบโครงกระดูกที่สมบูรณ์ของสัตว์เหล่านี้ที่ก้นทะเลสาบ ซึ่งต่อมาได้มีการพิสูจน์ความจริงโดยสถานีโทรทัศน์ CCTV ของจีน ด้วยการจับภาพ พบว่าเป็นฝูงปลาไทแมนขนาดใหญ่ แต่ถึงอย่างไรความเชื่อในเรื่องสัตว์ประหลาดนี้ก็ยังคงมีอยู่
ได้รับการจัดระดับโดยคณะกรรมการจัดระดับคุณภาพสถานที่ท่องเที่ยวแห่งประเทศจีนสถานที่ท่องเที่ยวระดับ AAAAA เมื่อปี 2551
โรเบิร์ต แวดโลว์

โรเบิร์ต เพอร์ชิง แวดโลว์ (22 กุมภาพันธ์ ค.ศ. 1918 — 15 กรกฎาคม ค.ศ. 1940) เป็นมนุษย์ที่สูงที่สุดในโลก โดยเขาเป็นเจ้าของความสูงถึง 2.72 เมตร และยังเป็นมนุษย์ที่สูงที่สุดตลอดกาลด้วย เพราะในปัจจุบันก็ยังไม่มีใครสามารถทำลายสถิติความสูงของเขาได้เลย เขามีน้ำหนักมากถึง 222 กิโลกรัม ซ้ำยังเป็นมนุษย์ที่มีมือและเท้ายาวที่สุด แวดโลว์มีมือที่ยาวมากกว่า 30 เซนติเมตร และเท้าที่ยาวเกือบ 50 เซนติเมตร ซึ่งการที่เขาสูงได้ขนาดนี้ ก็เพราะความผิดปกติของต่อมใต้สมองของเขา
ประวัติ.
แวดโลว์เป็นบุตรชายของฮาโรลด์ แฟรงคลิน แวดโลว์ กับนางแอดดี จอห์นสัน เขาเกิดเมื่อวันที่ 22 กุมภาพันธ์ ค.ศ. 1918 ที่รัฐอิลลินอย สหรัฐอเมริกา เมื่อตอนที่แวดโรว์เกิดนั้น เขามีความสูงปกติดี แต่พอเริ่มโตขึ้นเรื่อย ๆ ความสูงของเขาก็เริ่มผิดปกติ เมื่อแวดโลว์สูงมากเกินไปเมื่อเขาสูงเกือบ 2 เมตรในวัย 10 ปีเท่านั้น (ตอนนั้นแวดโลว์ก็มีน้ำหนักถึง 100 กิโลกรัม) แต่ทางครอบครัวของเขาก็ไม่ได้ผ่าตัดรักษาอาการผิดปกติของต่อมใต้สมองของเขาเลย แต่กลับปล่อยไปตามธรรมชาติ และในวัย 20 ปี เขาก็มีความสูงถึง 2.6 เมตร และยังคงสูงต่อไปเรื่อย ๆ เขามีมือที่ยาว 30 เซนติเมตร และมีเท้ายาว 50 เซนติเมตร หรือครึ่งเมตร ทุกอย่างในร่างกายเขา คิดเป็น 2 เท่าของร่างกายมนุษย์ปกติ
การเสียชีวิต.
ด้วยเหตุที่แวดโลว์มีความสูงและน้ำหนักมากเกินไป ทำให้เขาต้องใส่เฝือกเพื่อรับน้ำหนักที่มากกว่า 200 กิโลกรัมของเขา จนกระทั่งวันหนึ่งเขาเกิดแผลที่เท้า จนทำให้มีการติดเชื้อในกระแสเลือดอย่างรุนแรง ทำให้เขาต้องเปลี่ยนถ่ายเลือดโดยด่วน แต่ก็ไม่ทันการ แวดโลว์เสียชีวิตเมื่อวันที่ 15 กรกฎาคม ค.ศ. 1940 ที่รัฐมิชิแกน สหรัฐอเมริกา ด้วยวัยเพียง 22 ปี โดยก่อนเขาเสียชีวิตไม่นาน แวดโลว์มีความสูงถึง 2.72 เมตร และหนัก 222 กิโลกรัม ในงานศพของเขามีผู้เข้าร่วมถึง 40,000 คนในวันที่ 19 กรกฎาคม ค.ศ. 1940 ซึ่งโลงศพของเขาหนักถึงครึ่งตัน
หนุ่มโสดหัวใจโดดเดี่ยว

หนุ่มโสดหัวใจโดดเดี่ยว  เป็นภาพยนตร์ดราม่า กำกับโดยเจสัน ไรท์แมน ออกฉายในวันที่5 กันยายน พ.ศ. 2552 โดยเนื้อเรื่องจะเกี่ยวกับ ไรอัน บิงแฮมเจ้าหน้าที่ด้านการลดจำนวนพนักงานองค์กรที่กำลังประสบความสำเร็จในหน้าที่การงานของเขา ซึ่งเขาต้องเดินทางไปทั่วอเมริกาไปยังบริษัทต่างๆเพื่อลดจำนวนพนักงานของบริษัทนั้นๆลง จนกระทั่งเขาสะสมไมล์บินได้ถึง 10ล้านไมล์แต่เขาเองก็ยังไม่เคยสัมผัสถึงความรักเลย จนกระทั่งเขาตกหลุมรักเพื่อนร่วมงานคนหนึ่งเข้า ในขณะเดียวกันเขาก็ต้องตัดสินใจระหว่างความรักที่จะลงหลักปักฐานสร้างครอบครัวกับการงานที่จะเจริญรุ่งเรืองต่อไป
ภาพยนตร์เรื่องนี้ถูกเสนอชื่อเข้าชิงรางวัลออสการ์ 6สาขารวมถึงสาขาภาพยนตร์ยอดเยี่ยมและสาขาผู้กำกับยอดเยี่ยมแต่ไม่ได้รับรางวัล
ปลาแซลมอนทองคำ

ปลาแซลมอนทองคำ หรือที่เรียกอีกชื่อนึงว่า ปลาโดราโด ("Dorado", โดราโด ในภาษาสเปน หมายถึง "ทองคำ") ปลาน้ำจืดชนิดหนึ่งมีชื่อวิทยาศาสตร์ว่า "Salminus brasiliensis" ในวงศ์ปลาคาราซิน (Characidae) ในอันดับปลาคาราซิน (Characiformes) 
ลักษณะภายนอก มีส่วนหัวขนาดใหญ่ ปากกว้างมีลักษณะเฉียงลง ภายในปากเต็มไปด้วยฟันซี่เล็ก ๆ ที่แหลมคม ขากรรไกรแข็งแรง ครีบหลังอยู่ถัดออกไปกว่าความยาวของครึ่งลำตัว มีครีบไขมันก่อนถึงครีบหาง ขนาดโตเต็มที่ยาวได้ประมาณ 3 ฟุต หนักถึง 68 ปอนด์ เมื่อโตเต็มที่แล้วจะมีสีของลำตัวเป็นสีเหลืองทองอร่าม เมื่อยังเล็กลำตัวจะเป็นสีเงินอมเทา ครีบหางเป็นสีส้มปนแดงและมีแถบสีดำพาดตั้งแต่โคนหางไปจรดสุดปลายครีบ ครีบอกเป็นสีเหลืองปนส้ม เมื่อโตขึ้นจะสีลำตัวจะค่อย ๆ กลายเป็นสีส้ม และเริ่มเข้มขึ้นเรื่อย ๆ ตามวัย จนกระทั่งกลายเป็นสีทองไปในที่สุด มีอายุยืนได้สูงสุด 9 ปี
กระจายพันธุ์อยู่ในทวีปอเมริกาใต้ในแม่น้ำอเมซอนและสาขา บริเวณรอยต่อระหว่างบราซิล, อาร์เจนตินา, เปรู, ปารากวัย และโบลิเวีย
เป็นปลาที่กินเนื้อเป็นอาหาร ล่าเหยื่อด้วยความเร็วสูงโดยใช้ขากรรไกรที่แข็งแรงและฟันอันคมกริบงับเหยื่อ ซึ่งได้แก่ ปลาและสัตว์น้ำขนาดเล็กชนิดต่าง ๆ รวมทั้งสัตว์ครึ่งบกครึ่งน้ำและสัตว์เลือดอุ่นขนาดเล็ก เช่น นก หรือ หนู ด้วย โดยมีพฤติกรรมอาศัยอยู่เป็นฝูงขนาดเล็ก บางครั้งจะล่าเหยื่อโดยการเข้าไปปะปนในฝูงปลาที่กำลังกินเมล็ดพืชที่ตกลงน้ำเพิ่อหาจังหวะโฉบงับกิน จนได้รับฉายาจากชาวพื้นเมืองว่า "Tigre del rio" (เสือแม่น้ำ)
และถึงแม้นว่าจะได้ชื่อเป็นปลาแซลมอน ด้วยเหตุที่มีรูปร่างคล้ายกัน จึงถูกเรียกว่า "ปลาแซลมอนทองคำ" แต่แท้ที่จริงแล้ว ปลาชนิดนี้มิได้จัดว่าเป็นปลาจำพวกแซลมอน แต่ประการใด
ปลาแซลมอนทองคำนั้นนิยมตกเป็นปลาเกม ในกีฬาตกปลาด้วยความที่เป็นปลาขนาดใหญ่ และต่อสู้กับเบ็ดได้อย่างสนุกรวมถึงมีสีสันที่สวยงามอีกด้วย และนอกจากนี้ยังนิยมเลี้ยงเป็นปลาสวยงามสำหรับผู้ที่นิยมเลี้ยงปลาขนาดใหญ่ ซึ่งพฤติกรรมของปลาแซลมอนทองคำในที่เลี้ยงนั้นดุร้ายมาก จนไม่สามารถเลี้ยงรวมกับปลาชนิดอื่นได้เลย นอกจากพวกเดียวกันเอง
จิณภัค เปียกลิ่น

จิณภัค เปียกลิ่น (ชื่อเล่น : เกศ) เป็นนักร้องชาวไทยจากรายการเดอะสตาร์ ค้นฟ้าคว้าดาวปี 6 และเป็นน้องสาวของวิชญาณี เปียกลิ่น เดอะสตาร์หญิงคนแรกของเมืองไทย โดยในการประกวดเดอะสตาร์ 6เธอมีรหัสในการประกวดคือ หมายเลข 1
ประวัติ.
ลูกเกศ โดยพื้นเพเธอเกิดที่จังหวัดพัทลุง และได้ย้ายมาอยู่กับแม่ และพี่สาวที่จังหวัดภูเก็ต ลูกเกศ เป็นบุตรสาวคนสุดท้องในจำนวนบุตรสาว 2 คน ของครอบครัว "เปียกลิ่น" โดยมีพี่สาวคือ วิชญาณี เปียกลิ่น หรือ แก้ม เดอะสตาร์ เดอะสตาร์หญิงคนแรกของไทย ลูกเกศ จบการศึกษาระดับประถมศึกษาจากโรงเรียนเทศบาลบ้านสามกอง ในวัยเด็กได้ฝึกฝนขับร้องเพลงลูกทุ่งกับอาจารย์ไพรัตน์ คำเลี้ยง และเป็นนักร้อง นักเต้น ประจำวงลูกทุ่งซูเปอร์แดนซ์ของโรงเรียน จบการศึกษาชั้นมัธยมศึกษาจากโรงเรียนสตรีภูเก็ต จังหวัดภูเก็ต จบการศึกษาระดับปริญญาตรีคณะนิเทศศาสตร์ มหาวิทยาลัยธุรกิจบัณฑิตย์
เดอะสตาร์ค้นฟ้าคว้าดาวปีที่ 6.
ในปี พ.ศ. 2553 ลูกเกศได้ตัดสินใจเข้าร่วมการประกวดรายการเดอะสตาร์ ค้นฟ้าคว้าดาวปี 6 โดยเธอมีแรงบันดาลใจจากพี่สาวของเธอ
ในปี พ.ศ. 2551 ลูกเกศเคยเป็นแขกรับเชิญของพี่สาวในการประกวด เดอะสตาร์ ค้นฟ้าคว้าดาวปี 4 ในรอบ มินิคอนเสิร์ต 35 นาที ของการประกวดเดอะสตาร์ในปีนั้น ซึ่งเธอทั้งสองได้มาในบทเพลง "เธอผู้ไม่แพ้" 
เพลงที่ใช้ในการแข่งขัน.
จิณภัค เปียกลิ่นได้ออกจากการแข่งรายการเดอะสตาร์ ค้นฟ้าคว้าดาวปี 6 ในสัปดาห์ที่ 4 เนื่องจากมีคะแนนโหวตน้อยที่สุด
ชีวิตส่วนตัว.
สมรสกับ Andrei Daniel Pascuta ในปี พ.ศ 2565 ปัจจุบันเธอมีบุตรแล้ว ชื่อว่า น้องอันดาเรีย
รัม

รัม  เป็นสุราที่ผลิตมาจากอ้อยหรือกากน้ำตาลด้วยการหมักหรือการกลั่น พื้นที่หลักในการผลิตอยู่ที่หมู่เกาะฝั่งทะเลแคริบเบียนซึ่งปลูกอ้อยกันมาก และบางประเทศในอเมริกากลางและอเมริกาใต้
รัมแยกตามความนิยมเป็น 3 ชนิดด้วยกันคือ
เหล้ารัมนิยมนำไปผสมเป็นค็อกเทล ที่รู้จักกันมากคือกูบาลิเบร นอกจากนี้ยังนำไปผสมกับเครื่องดื่มชนิดอื่น ๆ เช่น น้ำผลไม้ต่าง ๆ โดยเฉพาะที่เรียกว่าพันช์ จะเป็นเครื่องดื่มที่เข้ากันได้ดีมากกับรัม
เหล้ารัมที่จำหน่ายจะมีดีกรีราว 40 ดีกรี แต่มีหลายชนิดผลิตให้มีดีกรีสูงมากถึง 75.5-80 ดีกรี หรือที่เขียนว่า 151 Proof เพื่อให้เครื่องดื่มผสมมีความแรงเพิ่มขึ้น
โกลดา เมอีร์

โกลดา เมอีร์ (,3 พฤษภาคม 1898 – 8 ธันวาคม 1978) เป็นนายกรัฐมนตรีอิสราเอลตั้งแต่ พ.ศ. 2512 ถึง พ.ศ. 2517 เธอเป็นหัวหน้ารัฐบาลหญิงคนแรกและคนเดียวของอิสราเอล
โกลดา เมอีร์ เดิมชื่อว่า โกลดา มาโบวิตช์  เกิดที่ชุมชนชาวยิวในเมืองเคียฟ จักรวรรดิรัสเซีย (ปัจจุบันคือ ประเทศยูเครน) เมื่อเธออายุได้ 6 ขวบ บิดาได้ย้ายไปอยู่นิวยอร์กตามลำพังเพื่อหางานทำ และพาครอบครัวทั้งหมดย้ายมาอยู่สหรัฐอเมริกา ในปี พ.ศ. 2449 โดยอาศัยอยู่ที่เมืองมิลวอคี รัฐวิสคอนซิน โกลดาเติบโตที่เมืองนี้ เธอแต่งงานกับมอร์ริส เมเออร์สันและเข้าร่วมลัทธิไซออนิสม์ในปาเลสไตน์ จนเป็นกำลังสำคัญคนหนึ่งของพรรคแรงงานอิสราเอล ในการเจรจากับบริเตนเพื่อก่อตั้งประเทศอิสราเอล หลังสิ้นสุดสงครามโลกครั้งที่สอง
ในปี พ.ศ. 2491 โกลดา เมเออร์สันดำรงตำแหน่งเอกอัครราชทูตอิสราเอลคนแรกประจำสหภาพโซเวียต และได้ดำรงตำแหน่งรัฐมนตรีกระทรวงแรงงาน และกระทรวงการต่างประเทศ จนกระทั่งเกษียณอายุในปี พ.ศ. 2508 เธอเปลี่ยนชื่อสกุลจาก "เมเออร์สัน" เป็น "เมอีร์" ในปี พ.ศ. 2499
เมอีร์ได้รับเลือกให้เป็นนายกรัฐมนตรีของอิสราเอลเมื่อวันที่ 17 มีนาคม 2512 หลังจากที่เคยดำรงตำแหน่งรัฐมนตรีว่าการกระทรวงแรงงานและกระทรวงการต่างประเทศ โดยเป็นสตรีคนแรกของอิสราเอล และเป็นสตรีคนที่สามของโลกที่ดำรงตำแหน่งนี้ เมอีร์ได้รับสมญานามว่า "สตรีเหล็ก" แห่งการเมืองอิสราเอล ซึ่งเป็นสมญานามที่ผู้นำของรัฐที่เป็นสตรีทั่วโลกมักจะได้รับกัน
รายการอ้างอิง.
<templatestyles src="Reflist/styles.css" />
สวนเฉลิมพระเกียรติ 55 พรรษา

สวนเฉลิมพระเกียรติ 55 พรรษา เป็น สวนอนุรักษ์พรรณไม้จัดทำโดย กรมวิชาการเกษตรและ ศูนย์เรียนรู้การผลิตพืชตามแนวพระราชดำริเกษตรทฤษฎีใหม่ เพื่อน้อมเกล้าฯ ถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในวโรกาสที่ทรงเจริญพระชนมายุ 55 พรรษาในปี พ.ศ. 2553 
สวนเฉลิมพระเกียรติ 55 พรรษา อยู่ที่ เกษตรกลางบางเขน ภายใน มหาวิทยาลัยเกษตรศาสตร์ ภายในสวน มีพื้นที่ 17 ไร่ ประกอบด้วยพื้นที่ 2 ส่วน คือ ศูนย์เรียนรู้ การผลิตพืชตามแนวพระราชดำริเกษตร ทฤษฎีใหม่ ศูนย์เรียนรู้นี้มีพื้นที่ 10 ไร่ และอีก 7 ไร่ เป็น ศูนย์รวมพรรณไม้ หายาก รวบรวมพันธุ์ไม้ไว้กว่า 600 ชนิด แยกเป็นหมวดหมู่ ประกอบด้วย กลุ่มผักพื้นบ้าน กลุ่มไม้หอม กลุ่มปาล์มไทย กลุ่มไม้พื้นเมือง กลุ่มไม้เศรษฐกิจ กลุ่มพืชสมุนไพร และกลุ่มไผ่
ปล่อยของ

ปล่อยของ (ชื่อเต็ม:ปล่อยของ ประลองฝัน) ออกอากาศครั้งแรกเมื่อวันเสาร์ที่ 2 มกราคม พ.ศ. 2553 ออกอากาศทุกวันเสาร์เวลา 10.00 - 10.30 น. (หลังข่าวต้นชั่วโมงเวลา 9.55 น.) ทางสถานีโทรทัศน์โมเดิร์นไนน์ ผลิดรายการโดย บริษัท แก๊งค์ซูเปอร์ จำกัด (ในเครือ บริษัท ซูเปอร์จิ๋ว จำกัด) ดำเนินรายการโดย พลอย หอวัง และ ดีเจแทน-ธนารัตน์ พัฒนศิริ (2 มกราคม - 24 กรกฎาคม) ดีเจพล่ากุ้ง วรชาติ ธรรมวิจินต์ (31 กรกฎาคม - ปัจจุบัน) เป็นรายการเกมโชว์สำหรับคนที่มีความความฝัน เปิดโอกาสให้วัยรุ่นมา "ปล่อยของ" รายการที่เปิดโอกาสให้วัยรุ่นไทยทั่วประเทศ มาประลองฝัน ประลองความสามารถกันอย่างสร้างสรรค์ ภายใต้แนวคิด พื้นที่แสดงออก บ่งบอกตัวตน ผ่านสิ่งที่ชอบ โดยไม่จำกัดชนิดและประเภท ผ่านเกมการแข่งขันสุดมันส์ แสดงความสามารถในสิ่งที่ตนเองชอบอย่างเต็มที่อีกด้วย เรียกได้ว่า เป็นรายการที่น่าสนใจอีกรายการหนึ่งเลยทีเดียว โดยมีโปรดิวเซอร์ "นันฐ์ฐนัท นิมมาณรานนณ์" โดยมีวรรคทองประจำรายการคือคำว่า "ประเทศไทยไม่ใช่แค่กรุงเทพฯ วัยรุ่นไทยไม่ใช่แค่สยามแสควร์ ใครที่บ้าพลัง เข้ามาปล่อยของเราจัดให้"
รูปแบบรายการและการแข่งขัน.
รูปแบบที่ 1 จะเป็นการแข่งขันเป็นทีม ทีมละ 3 คน แบบเกมเดียวจอด ถ้าผู้เข้าแข่งท่านใดชนะจะได้เงินรางวัลไป 15,000 บาท สำหรับคนที่แพ้จะได้ครึ่งเดียว 5,000 บาท
รูปแบบที่ 2 ได้มีการปรับเปลี่ยนรูปแบบการแข่งขันเป็นทีมเดี่ยว การแข่งขันในแบบ 2 ใน 3 เกม ผู้เข้าแข่งท่านใดชนะจะได้เงินรางวัล10,000 บาท (จากเดิม 15,000 บาท) สำหรับคนที่แพ้จะได้เงินรางวัล 5,000 บาท รวมไปถึงของรางวัลจากผู้สนับสนุนรายการรวมอยู่ด้วย
รูปแบบที่ 3 จึงมีการเปลี่ยนรูปแบบใหม่เป็นการจัดการแข่งขันที่โรงเรียนทั่วทุกภาคของประเทศไทยเพื่อหาคัดเลือกที่จะมาปล่อยของในวันเสาร์ต่อไป
รายชื่อผู้เข้าแข่งขันที่ออกอากาศแล้ว.
ซีซัน 1.
!rowspan=1 width=8% | วันที่ออกอากาศ
!rowspan=1 width=8% | ชื่อตอน
!rowspan=1 width=13% | ผู้เข้าแข่งขัน
!!rowspan=1 width=29% | เกมที่ใช้ในการแข่งขัน
!!rowspan=1 width=10% | ผลการแข่งขัน
!!rowspan=1 width=9% | หมายเหตุ
สร้อยคอ

สร้อยคอ คือวัตถุเครื่องประดับที่ใช้สวมใส่รอบลำคอ มักจะเป็นผลิตมาจากโลหะ(เช่น เหล็กกล้าไร้สนิม เงิน ทองคำ นาก) และมักจะติดอยู่กับจี้หรือวัตถุห้อยระย้า สร้อยคออาจผลิตจากผ้า หรือในอาจผลิตได้จากหิน (โดยเฉพาะหินอัญมณี) เศษไม้ และ/หรือเปลือกหอยรูปแบบและขนาดต่าง ๆ 
ประวัติ.
สร้อยคอเป็นหนึ่งในอัญมณีที่สำคัญมาตั้งแต่ยุคสมัยอารยธรรมโบราณ ว่ากันว่า จุดกำเนิดของสร้อยคอนั้น มีอายุเก่าแก่คราวเดียวกับยุคหิน เมื่อ 40,000 ปีที่แล้ว ในอดีต มนุษย์เคยนำสัตว์จำพวกหอยและหมึก (mollusk) มาทำเป็นสร้อยคอใส่กัน เมื่อเวลาผ่านไป สร้อยคอที่ทำจากหิน กระดูกสัตว์ เปลือกหอย และฟันสัตว์ก็เริ่มเป็นที่นิยม หลังจากมีการค้นพบธาตุโลหะต่าง ๆ มนุษย์ก็นำโลหะทองคำ เงิน และโลหะอื่น ๆ มาทำเป็น ที่สวยสะดุดตาใส่กันทั้งผู้หญิงและผู้ชาย
ในเมโสโปเตเมียโบราณ มักจะแขวนตราประทับทรงกระบอกและสวมใส่เป็นเครื่องประดับ ในบาบิโลนโบราณ สร้อยคอทำจากคาร์เนเลียน ไพฑูรย์ พลอยโมรา และทองคำ ซึ่งใช้ในการทำสร้อยทองด้วย ชาวสุเมเรียนโบราณสร้างสร้อยคอและลูกปัดจากทองคำ เงิน ไพฑูรย์ และคาร์เนเลียน ในอียิปต์โบราณมีการสวมใส่สร้อยคอหลายชนิด ผู้ที่เป็นชนชั้นสูงในอียิปต์โบราณสวมสร้อยคอที่ทำจากวัสดุธรรมชาติหรือวัสดุกึ่งมีค่าและมีค่าเพื่อวัตถุประสงค์ทางศาสนา เฉลิมฉลอง และการฝังศพ สร้อยคอเหล่านี้มักประดับด้วยวัสดุกึ่งมีค่า แก้ว เซรามิก และลูกปัดกลวง ลูกปัดที่ทำจากวัสดุต่างๆ ที่มีค่าและกึ่งมีค่าก็มักจะถูกทั่วไปในการร้อยเป็นสร้อยคอ นอกจากนี้ยังมีทองคำที่มีรูปทรงพืช สัตว์ และแมลงที่มีสไตล์เฉพาะตัว แอมูเลตก็ถูกทำเป็นสร้อยคอด้วย ในครีตโบราณ สร้อยคอถูกสวมใส่โดยทุกชนชั้น; ชาวนาใส่หินบนเส้นด้ายผ้าลินินในขณะที่คนร่ำรวยสวมลูกปัดจากพลอยโมรา ไข่มุก คาร์เนเลียน อาเมทิสต์ และคริสตัล นอกเหนือจากลูกปัดแบบเสียบ ยังมีการสวมจี้ที่มีรูปร่างของนก สัตว์ และมนุษย์
ในกรีกโบราณมีการสวมใส่สร้อยคอทองคำที่ประณีตซึ่งสร้างขึ้นด้วยการรีทัชและสายทองที่ถักทอ สร้อยคอเหล่านี้มักประดับด้วยดอกกุหลาบเคลือบสีน้ำเงินหรือสีเขียว รูปสัตว์ หรือจี้ที่เป็นรูปแจกันซึ่งมักเสริมด้วยพู่ห้อย นอกจากนี้ยังถือเป็นประเพณีในการสวมใส่โซ่ทองยาวๆ ที่แขวนคาเมโอและขวดเล็กๆ สำหรับน้ำหอม ในสมัยเฮลเลนิสติกมีองค์ประกอบใหม่เกิดขึ้น: หินสีช่วยให้สร้างงานหลากสีได้ และบนโซ่มีการแขวนหัวสัตว์เป็นปลายหรือจี้ในรูปแบบของใบหอกหรือดอกตูม
เวพาร์

ในปิศาจวิทยา เวพาร์ เป็นดยุกแห่งนรกผู้มีอสูรใต้บังคับบัญชา 29 กอง บางครั้งก็เรียกว่า เซพาร์  หรือ เวฟาร์  ในบท "อาร์สโกเอเทีย" จากหนังสือกุญแจย่อยของโซโลมอน ระบุถึงเวพาร์เป็นปิศาจตนที่ 42 ส่วน "ซูโดโมนาร์เชีย แดโมนัม" ระบุถึงเป็นตนที่ 33
เวพาร์มีอำนาจควบคุมห้วงน้ำและสามารถนำทางเรือรบได้ นอกจากนี้ยังสามารถทำให้ทะเลเกิดพายุและสร้างภาพลวงตาให้ดูเหมือนมีเรือเต็มไปหมดได้ เวพาร์ยังมีอำนาจทำให้คนเกิดแผลเน่าเปื่อยซึ่งเต็มไปด้วยหนอนและตายในสามวัน แต่ถ้าผู้อัญเชิญต้องการ เวพาร์ก็จะสามารถทำให้แผลนั้นหายดีได้เช่นกัน
เวพาร์มีลักษณะเป็นนางเงือก ซึ่ง72ปิศาจในอาร์สโกเอเทียนั้นมีเพียงเวพาร์และเกรโมรีที่เป็นเพศหญิง
เกรโมรี

ในปิศาจวิทยา เกรโมรี เป็นดยุกแห่งนรกผู้มีอสูรใต้บังคับบัญชา 26 กอง บางครั้งก็เรียกว่า โกโมรี  หรือ เกโมรี  ในบท "อาร์สโกเอเทีย" จากหนังสือกุญแจย่อยของโซโลมอน ระบุถึงเกรโมรีเป็นปิศาจตนที่ 56 ส่วน "ซูโดโมนาร์เชีย แดโมนัม" ระบุถึงเป็นตนที่ 51
เกรโมรีสามารถบอกเล่าเรื่องต่างๆในอดีต ปัจจุบัน และอนาคตได้ รวมถึงสามารถบอกผู้อัญเชิญเรื่องสมบัติที่ถูกซ่อนไว้ รวมทั้งยังทำให้สตรีทั้งเยาว์วัยและผู้มีอายุหลงรักได้ แต่พลังด้านความรักของเกรโมรีนี้จะได้ผลกับหญิงสาวมากกว่า
เกรโมรีปรากฏกายเป็นสตรีผู้งดงามซึ่งคาดมงกุฏไว้รอบเอวและนั่งมาบนหลังของอูฐ ซึ่งในปิศาจ 72 ตนนั้นมีเพียงเกรโมรีและเวพาร์ที่มีลักษณะเป็นเพศหญิง
เครือข่ายพลังประชาธิปไตยแดงสยาม

เครือข่ายพลังประชาธิปไตยแดงสยาม เป็นกลุ่มการเคลื่อนไหวทางการเมืองที่แยกตัวออกจากแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน ก่อตั้งเมื่อ พ.ศ. 2552 มีจุดประสงค์เพื่อต่อต้านอำมาตยาธิปไตย
ประวัติ.
หลังจากการรัฐประหารเมื่อวันอังคารที่ 19 กันยายน พ.ศ. 2549 โดยคณะทหารที่มี พลเอกสนธิ บุญยรัตกลินเป็นผู้นำ ในนาม คณะปฏิรูปการปกครอง ในระบอบประชาธิปไตย อันมีพระมหากษัตริย์ทรงเป็นประมุข หรือ คปค ได้ทำการยึดอำนาจจากรัฐบาลที่มี พ.ต.ท ดร.ทักษิณ ชินวัตร เป็นนายกรัฐมนตรี ได้มีการจัดตั้งคณะร่างรัฐธรรมนูญใหม่ขึ้น และประกาศใช้ในปี 2550 เพื่อบังคับใช้ในประเทศไทย ซึ่งกลุ่มคนบางกลุ่มเห็นว่าเป็นการลดบทบาทของฝ่ายการบริหาร และเพิ่มบทบาทฝ่ายตุลาการในการควบคุมฝ่ายบริหาร อีกทั้งลดบทบาทสมาชิกวุฒิสภาที่มาจากการเลือกตั้งโดยตรงจากประชาชน ให้เป็นการสรรหาจากฝ่ายผู้มีอำนาจ ซึ่งผิดหลักการที่ปรากฏในรัฐธรรมนูญปี 2540
หลังจากนั้นมีการยุบพรรคการเมือง ตัดสิทธิ์คณะกรรมการพรรค และมีการดำเนินคดีกับอดีตนายกรัฐมนตรี ด้วยข้อหาทุจริตจากการซื้อที่ดิน
สถานีรถไฟพัทยา

สถานีรถไฟพัทยา  เป็นสถานีรถไฟที่ตั้งอยู่ในตำบลหนองปรือ อำเภอบางละมุง จังหวัดชลบุรี ห่างจากตัวเมืองพัทยาไปทางทิศตะวันออก 3 กม. เป็นสถานีรถไฟชั้น 2 ที่อยู่ห่างจากสถานีรถไฟกรุงเทพ 155.145 กม. เปิดให้บริการเมื่อเดือนกรกฎาคม พ.ศ. 2532 โดยเป็นส่วนหนึ่งของเส้นทางสายตะวันออกชุมทางฉะเชิงเทรา-ท่าเรือสัตหีบ สถานีพัทยามีผู้โดยสารรายวันสูงสุดในบรรดาสถานีทั้งหมดในสายหลักจุกเสม็ด
พระครูปัญญาวุฒิสุนทร (คุน ปญฺญาวุฑฺโฒ)

พระครูปัญญาวุฒิสุนทร (คุน ปญฺญาวุฑฺโฒ)อดีตที่ปรึกษาเจ้าคณะอำเภอเมืองสุรินทร์ อดีตเจ้าอาวาสวัดแสงบูรพา ตำบลสวาย อำเภอเมืองสุรินทร์ จังหวัดสุรินทร์ และเป็นอดีตเจ้าคณะอำเภอเมืองสุรินทร์-กิ่งอำเภอเขวาสินรินทร์ รูปสุดท้าย กิ่งอำเภอเขวาสินรินทร์ได้รับการยกฐานะให้เป็นอำเภอเขวาสินรินทร์ ก็มีการกำหนดเขตปกครองคณะสงฆ์ในระดับอำเภอใหม่ด้วย
ประวัติ.
พระครูปัญญาวุฒิสุนทร ชื่อเดิม คุน พิชนารี เป็นบุตรของนายปลอด และนางซิม พิชนารี เกิดเมื่อวันที่ 1 เมษายน พ.ศ. 2472 ที่ หมู่ 6 ตำบลสวาย อำเภอเมืองสุรินทร์ จังหวัดสุรินทร์
บรรพชาอุปสมบท.
พระครูปัญญาวุฒิสุนทร (คุน ปญฺญาวุฑฺโฒ) บรรพชาเป็นสามเณร และอุปสมบทเป็นพระภิกษุ เมื่อวันที่ 29 พฤษภาคม พ.ศ. 2493 ณ พัทธสีมาวัดแสงบูรพา ตำบลสวาย อำเภอเมืองสุรินทร์ จังหวัดสุรินทร์ โดยมี พระประภากรคณาจารย์ (เดื่อ ปภากโร) เป็นพระอุปัชฌาย์ พระตรอก เป็นพระกรรมวาจาจารย์ พระสิริ อินทญาโน เป็นพระอนุสาวนาจารย์ ได้รับฉายาว่า ปญฺญาวุฑโฒ
สมณศักดิ์.
ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนิน พระราชทานทรงตั้งเปรียญธรรม 9 ประโยค และเปรียญธรรม 6 ประโยค ณ พระอุโบสถวัดพระศรีรัตนศาสดาราม ในพระบรมมหาราชวัง กรุงเทพมหานคร
ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินพระราชทานสัญญาบัตรตั้งสมณศักดิ์ ณ พระที่นั่งอมรินทรวินิจฉัย พระบรมมหาราชวัง กรุงเทพมหานคร
งานการเผยแผ่-การศึกษาดูงาน.
พระครูปัญญาวุฒิสุนทร ได้รับนิมนต์ให้เดินทางไปศึกษาและแลกเปลี่ยนความรู้ทางพุทธศาสนากับประเทศต่างๆ ทั้งในเอเซียและยุโรป ดังนี้ 
นอกจากการแลกเปลี่ยนเกี่ยวกับพุทธศาสนาแล้ว ท่านยังศึกษาดูงานเกี่ยวกับการทำการเกษตรของประเทศต่างๆ และนำความรู้ต่างๆเกี่ยวกับการเกษตรไปทดลองประยุกต์ใช้ในพื้นที่แปลงเกษตรและพื้นที่ได้รับบริจาคและ ซื้อเพิ่มเติม โดยเฉพาะการปลูกป่าชุมชน การทำเกษตรอินทรีย์ เป็นต้น 
ผลงานดีเด่นตั้งแต่อดีตถึงปัจจุบัน
การทำคุณประโยชน์แก่สังคม.
พระครูปัญญาวุฒิสุนทร ได้เป็นผู้นำในการนำพาชาวบ้าน ประพฤติปฏิบัติธรรม ให้รู้จักการเสียสละ มุ่งพัฒนาและช่วยเหลือส่วนรวม ดังมีรายละเอียดต่างๆ ดังนี้
ทั้งนี้ยังได้สนับสนุน กิจกรรมต่างๆ ได้แก่ กิจกรรมผู้สูงอายุชุมชน กิจกรรมผู้พิการ มอบทุนการศึกษาสำหรับผู้ด้อยโอกาสในชุมชน กิจกรรมเกษตรชุมชนพึ่งตนเอง การส่งเสริมการทำห้องสมุดตามสถานที่ต่างๆ และการส่งเสริมการเรียนหนังสือของผู้ด้อยโอกาส พระภิกษุ สามเณร ได้ริเริ่มการจัดตั้งมูลนิธิต่าง ๆ เพื่อช่วยเหลือชุมชน ได้แก่
ถึงแก่มรณภาพ.
พระครูปัญญาวุฒิสุนทร ท่านได้มรณภาพลงอย่างสงบด้วยโรคชรา ณ โรงพยาบาลสุรินทร์ วันที่15 เดือนธันวาคม พ.ศ. 2559 เวลา 11.59 น.
ตำบลยุหว่า

ยุหว่า เป็นตำบลในอำเภอสันป่าตอง จังหวัดเชียงใหม่ มีพื้นที่อยู่ในเขตเทศบาลตำบลสันป่าตอง และเทศบาลตำบลยุหว่า โดยพื้นที่เป็นที่ตั้งของศูนย์ราชการ การคมนาคม และย่านเศรษฐกิจของอำเภอ
ที่ตั้งและอาณาเขต.
ตำบลยุหว่ามีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลยุหว่าก่อตั้งขึ้นเมื่อ พ.ศ. 2443 โดยใช้ชื่อกำนันคนแรก คือ พ่อขุนยุหว่า ในปี พ.ศ. 2481 ที่ว่าการอำเภอสันป่าตองขณะนั้น ตั้งอยู่ที่ตำบลบ้านแม ซึ่งไม่เหมาะทั้งสภาพพื้นที่และการปกครอง พระยาอมรฤทธิธำรง (พร้อม ณ ถลาง) ผู้ว่าราชการจังหวัดเชียงใหม่ และพันเอกช่วง เชวงศักดิ์สงคราม รัฐมนตรีว่าการกระทรวงมหาดไทย พิจารณาย้ายที่ว่าการอำเภอไปที่บ้านสันป่าตอง ตำบลยุหว่า ซึ่งห่างจากที่ว่าการอำเภอเดิม 3 กิโลเมตร อยู่ติดกับทางหลวงแผ่นดินหมายเลข 108 
ในปี พ.ศ. 2482 วันที่ 17 เมษายน จึงเปลี่ยนชื่ออำเภอบ้านแม จังหวัดเชียงใหม่ มาเป็น อำเภอสันป่าตอง เป็นชื่อที่ตั้งตามชื่อหมู่บ้านสันป่าตอง มีลักษณะภูมิประเทศเป็นที่ดอน จึงได้ชื่อขึ้นต้นว่า "สัน" กับคำว่า "ป่าตอง" มาจากต้นตอง เป็นต้นไม้พุ่มขนาดใหญ่ ลำต้นมีหนาม ดอกมีสีเหลือง ขึ้นอยู่เป็นจำนวนมากในพื้นที่ และภายในปีเดียวกันได้ย้ายและเปิดทำการที่ว่าการอำเภอในวันที่ 25 มิถุนายน ณ หมู่ 10 บ้านสันป่าตอง ตำบลยุหว่า
อำมหิตไม่เงียบ

อำมหิตไม่เงียบ  เป็นภาพยนตร์แนวสยองขวัญจิตวิทยา ที่ออกฉายในปี ค.ศ. 1991 ดัดแปลงมาจากนวนิยายในชื่อเดียวกัน นำแสดงโดยโจดี ฟอสเตอร์ และ แอนโทนี ฮ็อปกินส์ เนื้อเรื่องเกี่ยวกับแคลลิช สตาร์ลิ่ง (โจดี ฟอสเตอร์) เจ้าหน้าที่เอฟบีไอฝึกงานที่ได้รับมอบหมายให้สืบคดีฆาตกรรมต่อเนื่องที่มีฆาตกรใช้ชื่อแฝงว่า "บัฟฟาโร่ บิล" จนกระทั่งเธอได้พบกับ ดร.ฮันนิบาล เลคเตอร์ (แอนโทนี ฮ็อปกินส์) อดีตฆาตกรซึ่งถูกบำบัดจิตอยู่ เธอพบว่าเลคเตอร์มีบางอย่างเกี่ยวข้องกับบัฟฟาโร่ บิล เธอจึงพยายามสืบและรู้ตัวจริงของบัฟฟาโร่ บิลให้ได้ แต่ในที่สุดก็เกิดเรื่องเมื่อลูกสาวของวุฒิสมาชิกถูกบัฟฟาโล่ บิลจับตัวไป เธอจึงต้องจับตัวบัฟฟาโร่บิลให้จงได้ เพื่อที่จะช่วยลูกสาวของวุฒิสมาชิกและเธอรู้ว่าเลคเตอร์คือกุญแจที่จะไขให้เธอพบตัวจริงของบัฟฟาโร่ บิล
ภาพยนตร์เรื่องนี้ได้รับรางวัลออสการ์ไปทั้งหมด 5 สาขา ได้แก่ สาขาภาพยนตร์ยอดเยี่ยม, สาขาผู้กำกับยอดเยี่ยม, สาขาบทภาพยนตร์ดัดแปลงยอดเยี่ยม, สาขานักแสดงนำชายยอดเยี่ยม และ สาขานักแสดงนำหญิง ซึ่งเป็น 5 รางวัลใหญ่ของเวทีรางวัลออสการ์ทั้งสิ้น
ดัชชี่บอยแอนด์เกิร์ล

ดัชชี่บอยแอนด์เกิร์ล (Dutchie Boys & Girls) เป็นการประกวดหนุ่มสาวที่ประสบความสำเร็จชั้นแนวหน้าของเมืองไทย เริ่มจัดการประกวดครั้งแรกเมื่อปี พ.ศ. 2539 โดยเป็นเวทีแห่งการค้นหา "ดาวดวงใหม่" โดยเปิดโอกาสให้เยาวชนทั้งชายและหญิงได้แสดงความสามารถของตนเองอย่างเต็มที่ โดยผู้ที่ผ่านเข้ารอบสุดท้ายจะได้รับการสนับสนุนจากบริษัทต่างๆ และสื่อมวลชน ให้มีโอกาสเข้าสู่วงการบันเทิงในสาขาอาชีพต่างๆ เช่น นักแสดง นักร้อง พิธีกร นายแบบ นางแบบ สำหรับผู้ชนะเลิศทั้งชายและหญิงจะได้เป็นพรีเซ็นเตอร์คนใหม่ของ โยเกิร์ตดัชชี่ โดยดัชมิลล์เป็นผู้สนับสนุนการประกวด ตั้งแต่ พ.ศ. 2539–2555 ในปีแรกมีการแต่งตั้งดัชชี่บอย 5 คน ได้แก่ เขตต์ ฐานทัพ , ภราดร ทวีวัฒนสมบูรณ์ (ต่อมาเปลี่ยนชื่อเป็น จีรโรจน์ หทัยพงศคุณ), สมชาติ สุคนธ์, สราวุธ มาตรทอง, ธนวัฒน์ เห็นสว่าง (ต่อมาเปลี่ยนชื่อเป็น ณภพภัทร รัชชานนท์กุล) กับดัชมิลล์เกิร์ล 2 คน ได้แก่ ราโมน่า ซาโนลารี่ และชมนาด กานยะคามิน ปีต่อมาจึงได้เปลี่ยนรูปแบบเป็นการจัดประกวด
ในปี พ.ศ. 2555 ดัชชี่บอยแอนด์เกิร์ล กลับมาจัดประกวดอีกครั้งหลังจากห่างหายไม่ได้จัดประกวดมา 2 ปี เต็ม ปี 2557 ได้ปรับเปลี่ยนการรับสมัครและชื่อการประกวดเป็น Freshy Boy & Girl 2014 และ ปี 2558 เปลี่ยนชื่ออีกครั้งเป็น Beautylabo Cutie Contest Boy&Girl ถึงปัจจุบัน
ผู้ชนะเลิศ และ ผู้เข้ารอบสุดท้าย ที่มีชื่อเสียงในวงการบันเทิง.
<templatestyles src="Col-begin/styles.css"/>
แคท-แพท

แคท-แพท  เป็นนักร้องดูโอ้สัญชาติไทย ค่ายกามิกาเซ่ ประกอบด้วยสมาชิกจำนวนสองพี่น้องคือ แคท และ แพท ปัจจุบันได้หมดสัญญากับค่ายกามิกาเซ่แล้ว
ปัจจุบัน ซอนญ่า สิงหะ (แคท) ได้เซ็นสัญญาเป็นนักแสดงสังกัดช่อง 7 เอชดี ส่วน แพททิน่า สิงหะ (แพท) กำลังศึกษาอยู่ที่มหาวิทยาลัยนานาชาติแสตมฟอร์ด
ประวัติ.
"แคท แพท" เป็นศิลปินรุ่นที่ 2 จากค่ายกามิกาเซ่ โดยได้เปิดตัวพร้อมกันกับกลุ่มศิลปินรุ่น 2 กลุ่มอื่น ๆ จากเพลง "KamiKaze Wave" ในเดือน มีนาคม พ.ศ. 2553 โดยที่ก่อนหน้านั้นทั้ง 2 สาวเคยร่วมแสดงในมิวสิกวิดีโอเพลง "รักฉันเรียกว่าเธอ" ซึ่งเป็นเพลงรวมของค่ายกามิกาเซ่ใน พ.ศ. 2551 มาก่อน หลังจากนั้นได้ร่วมขึ้นแสดงในคอนเสิร์ตรวมศิลปินของค่ายในชื่อ KamiKaze Wave Concert เมื่อวันที่ 26 มิถุนายน พ.ศ. 2553 ณ อินดอร์สเตเดียม หัวหมาก แล้วจึงได้มีซิงเกิลแรกตามมาในชื่อเพลงว่า "ไม่ชอบผู้ชาย (I Don't like boy)" ในปลายเดือนสิงหาคม ปีเดียวกัน ต่อมา ช่วงปลายเดือนมกราคม พ.ศ. 2554 ได้มีซิงเกิลที่ 2 คือ "คนขี้ลืม ไม่ลืมเธอ (Forgetfull)" และช่วงปลายเดือนมิถุนายน พ.ศ. 2554 มีซิงเกิ้ลที่ 3 คือ "เริ่มวันไหน...จบวันวันนั้น (Forbidden Love)" ในกลางปี พ.ศ. 2555 แคท แพท ได้ออกอัลบั้มใหม่ชื่อว่า Front Row และมีเพลงเปิดตัวอัลบั้มคือ "รักพาตัว (Kidnap)" อัลบั้มนี้เป็นลุคใหม่ของ แคท แพท คือเสื้อผ้าเป็นสไตล์นิวยอร์ก ปัจจุบันแคท เป็นนักแสดงสังกัดช่อง 7 และทั้งสองไม่ได้ทำเพลงกับค่ายกามิกาเซ่แล้ว เนื่องจากหมดสัญญา และตัดสินใจที่จะไม่ต่อสัญญา
อย่างไรก็ตามสามารถติดตาม แคท ซอนญ่า ได้ที่ Instagram ชื่อ sonyasingha และ แพท ภิรญา ได้ที่ Instagram ชื่อ piraya_singha
สมาชิก.
วันเกิด: 8 พ.ศ. 2537 ( ปี)
วันเกิด: 22 พ.ศ. 2538 ( ปี)
ชีวิตส่วนตัว.
เป็นนักธุรกิจ เซเลบริตี้ นักร้อง และนักแสดงชาวไทยสังกัดช่อง 7 เริ่มเข้าสู่วงการบันเทิงโดยเป็นศิลปินวงกลุ่มสอง "แคท-แพท" จากค่ายเพลงกามิกาเซ่ ประกอบด้วยสมาชิกจำนวน 2 คน คือ เธอและภิรญา สิงหะ ในปี 2556 เธอได้เซ็นสัญญาเป็นนักแสดงกับทางสถานีโทรทัศน์สีกองทัพบกช่อง 7 ปัจจุบันสมรสจดทะเบียนสมรสกับนักธุรกิจ ภัทร บุญญลักษม์ เมื่อปี 2566 มีบุตรสาวด้วยกัน 1 คน ชื่อ ดริญ่า บุญญลักษม์ หรือ น้องดาริน เกิดเมื่อวันที่ 10 กุมภาพันธ์ พ.ศ. 2567
เป็นนักธุรกิจ เซเลบริตี้ และนักร้องชาวไทย เริ่มเข้าสู่วงการบันเทิงโดยเป็นศิลปินวงกลุ่มสอง "แคท-แพท" จากค่ายเพลงกามิกาเซ่ ประกอบด้วยสมาชิกจำนวน 2 คน คือ เธอและซอนญ่า สิงหะ 
ในปี 2559 มีเปิดธุรกิจส่วนตัวด้านเสื้อผ้าชื่อ KIMBER แต่งงานกับนักธุรกิจ ฟิลลิปส์ เพ็ญชาติ เมื่อปี 2561
เอกซ์ ไอ เอส

เอกซ์ ไอ เอส  6 หนุ่มหน้าใหม่ ชื่อวงเกิดจากการพลิกคำว่า SIX เป็น XIS สไตล์การเต้นเป็นแบบแอนิเมชัน เอกลักษณ์เฉพาะกลุ่ม คือ คนที่ต่างกัน 3 สัญชาติ ได้แก่ พิชชี่ กั้ง และกวัง จากไทย คยองเทและจีโฮ จากเกาหลี และเควิน ลูกครึ่งไทย-ฮ่องกง จากค่ายกามิกาเซ่ 
ประวัติ.
XIS อ่านว่า เอกซ์ ไอ เอส มาจาก SIX ที่แปลว่า 6 Gimmick ประกอบด้วยสมาชิก 6 หนุ่ม Kang (กั้ง) Kevin (เควิน) Pichy (พิชชี่) Kyungtae (คยองเท) Kwang (กวัง) และ Jiho (จีโฮ) มี
Single แรกเปิดตัวชื่อเดียวกับ Concept REVERSE
ปัจจุบัน XIS ได้หมดสัญญากับทางค่ายทั้ง 6 คนและยุบวงออกจากค่ายเรียบร้อยแล้ว หลังจากนั้นได้มี 1 อดีตสมาชิก คือ กรณ์ ศิริสรณ์ ลูกชายคนเล็กของเอกอัครทูต ได้เข้าร่วมประกวดเดอะสตาร์ ค้นฟ้าคว้าดาว ปี 10 และได้เข้ารอบเป็น 8 คนสุดท้ายโดยที่ได้หมายเลข 3 และได้คว้าแชมป์เป็นเดอะสตาร์คนที่ 10 ของเมืองไทย อีกด้วย
อรวิภา กนกนทีสวัสดิ์

อรวิภา กนกนทีสวัสดิ์ (เกิด 26 กรกฎาคม พ.ศ. 2532) ชื่อเล่น โจอี้ เป็นนักแสดง นางแบบ และนางงามชาวไทย ผู้ได้รับตำแหน่งนางสาวไทย ปี 2552 
ประวัติ.
อรวิภา กนกนทีสวัสดิ์ มีชื่อเล่นว่า โจอี้ มีภูมิลำเนาอยู่ที่จังหวัดสระบุรี บิดาเเละมารดาเป็นชาวจังหวัดร้อยเอ็ด จบการศึกษา โรงเรียนเขมะสิริอนุสสรณ์ และ คณะสังคมสงเคราะห์ศาสตร์ สาขา เด็ก-เยาวชนและครอบครัว มหาวิทยาลัยธรรมศาสตร์ ก่อนหน้านี้เคยเป็น ลีด เฟรชชี่ และ ได้ตำแหน่ง "ดาว มหาวิทยาลัย"ของมหาวิทยาลัยธรรมศาสตร์
อรวิภา กนกนทีสวัสดิ์ ยังเป็นพี่สาวของอัจฉราภรณ์ กนกนทีสวัสดิ์ (จีน่า) นางสาวไทยประจำปี 2556 คนที่ 48 ของประเทศไทย อีกด้วย
โจ (สตรีทไฟท์เตอร์)

โจ  เป็นตัวละครจากเกม "สตรีทไฟท์เตอร์ (ภาคแรก)" ผู้เป็นคิกบอกเซอร์ชาวอเมริกัน นอกจากนี้เขายังปรากฏอยู่ในฉากเปิดเกมสตรีทไฟท์เตอร์ภาค 2 ด้วยเช่นกัน ครั้งหนึ่ง ทางผู้ผลิตเคยกำหนดให้โจปรากฏในสตรีทไฟท์เตอร์ ZERO 3 ในฐานะของนักโทษ แต่ภายหลังได้กำหนดให้ "โคดี" (ตัวละครจากเกมไฟนอลไฟท์) เข้ามามีบทบาทแทน ซึ่งมีรูปแบบการโจมตีที่คล้ายคลึงกัน
ประวัติตามท้องเรื่อง.
ครั้งหนึ่ง ที่บริเวณลานรถไฟในสตรีทไฟท์เตอร์ซีโร ได้มีการระลึกถึงเวทีมวยของโจ รวมทั้งในไฟนอลไฟท์: สตรีทไวส์ ไคล์ได้เคยทำการประชัญฝีมือกับนักมวยคิกบอกซิงนามว่าโกสท์ในสโมสรนักสู้ของอิตาลี ซึ่งใช้รูปแบบการต่อสู้และสวมกางเกงและไว้ผมทรงเดียวกันกับโจ นั่นได้ทำให้หลายคนเชื่อว่าทั้งโกสท์และโจเป็นบุคคลคนเดียวกัน
ไฮนทซ์ บาร์เม็ทเลอร์

ไฮนทซ์ บาร์เม็ทเลอร์ เบโลซ  เกิดเมื่อวันที่ 21 กรกฎาคม ค.ศ. 1987 เป็นนักฟุตบอลจากสวิตเซอร์แลนด์ปัจจุบันเล่นตำแหน่งกองหลังให้กับ เอฟซีซูริก ในสวิสซูเปอร์ลีก เขายังเป็นส่วนหนึ่งของทีมผู้ชนะ สวิสวูเปอร์ลีก ในปี 2006-07
ในวันที่ 14 พฤศจิกายน บาร์เม็ทเลอร์เข้าเล่นในระดับนานาชาติครั้งแรกให้ทีมสวิส พ่ายให้กับนอร์เวย์ 0–1 ในการเล่นเต็ม 90 นาที
ฮนโต โนะ จิบุง

ฮนโต โนะ จิบุง (; โรมาจิ: "Honto no Jibun") เป็นชื่อซิงเกิลแรกของวง โบโน่! ขับร้องโดย ไอริ สึซึกิ ,มิยาบิ นัทสึยากิ และ โมโมโกะ ทสึงุนางะ 
ซิงเกิลแรกนี้เปิดตัวเมื่อวันที่ 22 สิงหาคม พ.ศ. 2550 ที่ Odaiba's Palette Town และ C-ute's 'Hōkago no Essence' Fall Concert เมื่อ 30 กันยายน พ.ศ. 2550 และ 2007 Morning Musume Cultural Festival เมื่อ 7-8 ตุลาคม พ.ศ. 2550
ฮนโต โนะ จิบุง เริ่มออกวางจำหน่ายเมื่อ 31 ตุลาคม พ.ศ. 2550 สังกัดค่าย Pony Cannon ซึ่งออกมาในสองรูปแบบคือ รูปแบบวางขายทั่วไป และ รูปแบบวางขายจำนวนจำกัด ซึ่งวางขายเป็นรูปแบบ DVD
และ ซิงเกิลเวอร์ชัน V นั้นได้ออกวางจำหน่ายเมื่อ 21 พฤศจิกายน พ.ศ. 2550 และเพลงดังกล่าวได้เป็นเพลงปิดของอะนิเมะะเรื่อง คาแรคเตอร์ผู้พิทักษ์
อันดับในโอริกอนชาร์ต และ ยอดขาย.
ยอดขายทั้งหมด: 42,035
สำนักงานปรมาณูเพื่อสันติ

สำนักงานปรมาณูเพื่อสันติ (อักษรย่อ: ปส.) เป็นส่วนราชการระดับกรม ในสังกัดกระทรวงการอุดมศึกษา วิทยาศาสตร์ วิจัย และนวัตกรรม มีหน้าที่เสนอแนะนโยบายและยุทธศาสตร์ รวมทั้งการบริหารจัดการด้านการใช้พลังงานนิวเคลียร์ตามมาตรฐานสากลเพื่อการพัฒนาประเทศ
ประวัติ.
จัดตั้งขึ้นครั้งแรกในชื่อ สำนักงานพลังงานปรมาณูเพื่อสันติ ตามพระราชบัญญัติพลังงานปรมาณูเพื่อสันติ พ.ศ. 2504 และพระราชบัญญัติจัดระเบียบราชการสำนักนายกรัฐมนตรี (ฉบับที่ 8) พ.ศ. 2504 มีฐานะเป็นหน่วยงานราชการระดับกรม สังกัดสำนักนายกรัฐมนตรี
ต่อมาภายหลังมีการปรับปรุงโครงสร้างระบบราชการ เมื่อวันที่ 3 ตุลาคม พ.ศ. 2545 พระราชบัญญัติปรับปรุงกระทรวง ทบวง กรม พ.ศ. 2545 กำหนดให้สำนักงานพลังงานปรมาณูเพื่อสันติเปลี่ยนชื่อเป็น สำนักงานปรมาณูเพื่อสันติ สังกัดกระทรวงวิทยาศาสตร์และเทคโนโลยี
สำนักงานปรมาณูเพื่อสันติ เป็นหน่วยงานกลางให้การเสนอแนะนโยบาย แนวทางและแผนยุทธศาสตร์ด้านพลังงานปรมาณูในทางสันติ กำกับให้เกิดความปลอดภัยแก่ผู้ใช้และประชาชน โดยการบริหารจัดการด้านพลังงานปรมาณู กำกับดูแลความปลอดภัยทางรังสี กำกับดูแลความปลอดภัยทางนิวเคลียร์และสนับสนุนการกำกับดูแลความปลอดภัยจากพลังงานปรมาณู เพื่อให้มีนโยบายและแผนยุทธศาสตร์ด้านพลังงานปรมาณูในทางสันติให้เป็นไปตามพันธกรณีและมาตรฐานสากล สนับสนุนการพัฒนาเศรษฐกิจและสังคมที่ยั่งยืนและให้มีการพัฒนาและใช้พลังงานปรมาณูให้เกิดความปลอดภัยแก่ผู้ใช้และประชาชน
ใน พ.ศ. 2567 สำนักงานเปิด ศูนย์อำนวยการสถานการณ์ฉุกเฉินทางนิวเคลียร์และรังสีแห่งชาติ